Ons was 'n groep wat 6 van die 7 chalets gebruik het, daar is soveel om te doen, party kon swem, ander fietsry, kajakke op die water, of net die natuur ervaar en rustig wees. Heerlike ervaring.
Uiters billike akkommodasie in 'n ongelooflik mooi omgewing, veral met die vol dam na die goeie winterreën.
Ideaal as jy bietjie wil wegkom van die geraas. Dis rustig en pragtig en die grondpad is die moeite werd. Pragtige natuurskoon, rustige omgewing. Ons het dit vreeslik geniet, volgende keer kom ons vir langer as net 1 nag. Kan nie wag nie! :)
Een nag om uit te vind hoe dit vir 'n groter groep sal werk. Ons het toe die hele plek vir die groter groep bespreek
Dit was 'n belewenis. Bitterlik koud, maar daarvoor het hul gesorg vir 'n muurverwarmer in die sitkamer. Die dam is bitterlik mooi, die natuur asemrowend. Ons is natuurmense en fotograwe en het dit gate uit geniet om die mooi te probeer vasle op 'n foto. Ons het reeds gese ons gaan definitief in die somer weer 'n draai maak. Om bietjie in die dam te baljaar natuurlik
Ons het vreeslik lekker gebly. Die dam en berge is prentjiemooi. Die diens is baie goed en die mense baie vriendelik. Ons kinders het dit ook baie geniet. Ons sal definitief weer kom.
Dit is baie stil en rustig. Die uitsig van die dam, berge en bome is regtig pragtig. My kinders het die spasie en die natuur vreeslik geniet. Dit is definitief vir iemand wat die stilte en skoonheid van die natuur waardeer.
Ons het die rustigheid baie geniet. Die fantastise uitsig oor die dam en berge is iets wat jy vir lank sal onthou.
Ons kan definitief Korentepoortdam aanbeveel vir enige een. Ek sal definitief in die toekoms weer daar gaan bly.
Ek was mal oor die ligging, dit is waarlik een van die mooiste plekke wat ek nog gesien het. Ek sal weer daar gaan bly, die huisies is baie basies, maar dit is al wat jy wil hê, daar is alles wat mens nodig het (microwave, braaigeriewe, etc.).